## 13.2. Csoportfeladatok

**1. csoportfeladat**: Csillagászokként új felfedezést tettetek: új nagybolygót fedeztetek fel egy másik Naprendszerben! Készítsetek ismeretterjesztő plakátot a saját magatok által megtervezett bolygótokról!

**2. csoportfeladat**: A NASA alkalmazottai vagytok. Készítsétek el a Nemzetközi Űrállomáson dolgozó kollégáitok heti beosztását! A kutatásokon és a karbantartó feladatokon kívül gondoljatok a mindennapi szükségletekre is!

**3. csoportfeladat**: A Fizikai Kutatóintézet tanárai vagytok. A feladatotok, hogy a földmágnesességet megismertessétek a diákokkal érdekes kísérletek bemutatása során. Mutassatok be legalább három kísérletet a mágnesességről!

Eszközök: mágnesrudak, mágnesezhető fémtárgyak, vasreszelék

**4. csoportfeladat**: Készítsetek interjút a NASA-val, melyben bemutatjátok a Mars-expedíció történetét!

**5. csoportfeladat**: Készítsetek plakátot, melyen bemutatjátok a legfontosabb magyar fejlesztéseket és találmányokat az űrkutatásban!